Hierdie lande wat almal vroeër deel van Jugoslawië was, het in die oorgangstyd voor 1990 na onafhanklikheid gestreef, maar het toe in oorlogstryde onder mekaar verval. Die ergste stryd het in
Bosnië en Herzegovina gewoed van 1992 tot 1995. Vredesonderhandelinge is in November 1995 gefinaliseer.
met sy hartseer geskiedenis aan die een kant, en sy wonderlike natuurskoon aan die ander kant, te besoek.
Hier volg nou ons voorlopige program vir 2019 se toer:
Vanmiddag ry ons in hierdie pragtige natuurskoon na die Bohinj Meer daar naby. Van daar af ry ons later na Ucanc (4 km) waar die Savica Waterval is. Hier stroom die water uit die rotse (van die Sewe Triglav mere-valleie af) in die walle van Komarca in die Savica Waterval – die beroemdste waterval in Slowenië. Ons slaap vanaand in dieselfde hotel in Bled.
Ons vaar ook met die elektriese (geluidlose) boot op een van die mere.
Ons vat vandag die pad Montenegro toe en ons besoek eers die antieke dorpie Kotor. Ons maak ook 'n draai by Perast, waar ons met bootjies op die meer vaar en die pragtige natuur kan waardeer.
Vanaand oornag ons in 'n vierster-hotel in Budva waar ons ontspanne 'n smaaklike aandete gaan nuttig.
Dan vertrek ons per bus verder (ongeveer 3 ure) na die die mooi stad Trebinje. Ons gaan nou reeds by die grensoorgang in Bosnië in, en ons bly vannag in Trebinje oor (vanjaar een van die nuwe toevoegings tot hierdie toer).
Dis hier waar die eeue-ou brug (foto hierby) tydens die burgeroorlog in Jugoslawië verwoes is. Hierna het almal vrye tyd om al die winkeltjies en stalletjies te verken. (Dis 'n heerlike plek vir inkopies – sê die dames!)
Teen 14:00 vertrek ons na die hoofstad van Bosnië, Sarajevo. Met ons aankoms kan ons gaan inkopies doen in die Ou Stad. Vanaand woon ons hier 'n baie besondere Bosniese Folklore-aand by (heeltemal anders as die vorige soortgelyke geleenthede waar ons was) en ons eet 'n tipiese Bosniese aandete. Ons slaap in 'n luukse vierster-hotel in Sarajevo vannag.
Om 11:00 vertrek ons na Kroasië – na die stad Nova Gradiška. Ons ry oor Jajce waar ons ook na die antieke watermeulens gaan kyk.
Laatmiddag ry ons weer Slowenië toe en ons slaap vanaand in plattelandse Otocec in 'n deftige viersterhotel. Ons sluit ons toer op 'n hoogtepunt af met 'n 'n smaaklike driegang-maaltyd in die 800-jarige kasteel van Otocec (foto hierby).